
REPUBLIKA HRVATSKA
KOPRIVNIČKO-KRIŽEVAČKA ŽUPANIJA
Općina Koprivnički Bregi
	


       Općinski načelnik


KLASA: 400-01/23-01/08
URBROJ: 2137-8-24-5
[bookmark: _GoBack]Koprivnički Bregi, 30. rujan 2024.


OBRAZLOŽENJE 
POLUGODIŠNJEG IZVJEŠTAJA 
O IZVRŠENJU PRORAČUNA 
OPĆINE KOPRIVNIČKI BREGI  ZA 2024. GODINU

	Pravilnikom o polugodišnjem i godišnjem izvještaju o izvršenju proračuna („Narodne novine“ broj 24/13, 102/17, 1/20 i 147/20) utvrđeno je da Polugodišnji izvještaj o izvršenju proračuna jedinice lokalne samouprave sadrži:
1. Opći dio polugodišnjeg izvještaja o izvršenju proračuna koji čini: 
0. sažetak Računa prihoda i rashoda i Račun financiranja,
0. Račun prihoda i rashoda i 
0. Račun financiranja
1. Posebni dio izvještaja o izvršenju proračuna iskazuje se u izvještajima: 
1. izvještaj po organizacijskoj i 
1. izvještaj po programskoj klasifikaciji
1. Posebni izvještaji
2. izvještaj o korištenju proračunske zalihe,
2. izvještaj o zaduživanju na domaćem i stranom tržištu novca i kapitala,
2. izvještaj o danim jamstvima i plaćanjima po protestiranim jamstvima,
1. 	Obrazloženje
3. obrazloženje ostvarenja prihoda i rashoda, primitaka i izdataka u izvještajnom razdoblju
b. prikaz ostvarenog manjka odnosno viška proračuna jedinice lokalne i područne (regionalne) samouprave u izvještajnom razdoblju


Račun prihoda i rashoda iskazuje se u slijedećim tablicama:
· Prihodi i rashodi prema ekonomskoj klasifikaciji,
· Prihodi i rashodi prema izvorima financiranja i 
· Rashodi prema funkcijskoj klasifikaciji.

Račun financiranja iskazuje se u tablicama:
· Račun financiranja prema ekonomskoj klasifikaciji i 
· Račun financiranja prema izvorima financiranja.

Posebni dio proračuna sadrži:
·  izvršenje proračuna po organizacijskoj 
·  Izvršenje proračuna po programskoj klasifikaciji.

Proračun Općine Koprivnički Bregi za 2024. godinu sa projekcijama za 2025. i 2026. godinu usvojen je na 20. sjednici Općinskog vijeća Općine Koprivnički Bregi, dana 28. prosinca 2023. godine. I. Izmjene i dopune Proračuna Općine Koprivnički Bregi za 2024. godinu usvojene su na 23. sjednici Općinskog vijeća Općine Koprivnički Bregi, dana 25. travnja 2024. godine. 
OBRAZLOŽENJE OPĆEG DIJELA PRORAČUNA

U izvještajnom razdoblju prihodi i primici ostvareni su u visini 585.736,63 €, odnosno za 23,09 % više u odnosu na ostvarenje izvještajnog razdoblja prethodne godine.
Najveći udio u ostvarenju ukupnih prihoda imaju prihodi od poreza. Nakon prihoda od poreza najveći udio u ostvarenju imaju pomoći iz inozemstva i od subjekata unutar općeg proračuna, nakon čega slijede prihodi od upravnih i administrativnih pristojbi, pristojbi po posebnim propisima i naknada i prihodi od imovine. 
Rashodi i izdaci ostvareni su u iznosu od 456.882,81 €, odnosno za 12,46 % manje u odnosu na ostvarenje izvještajnog razdoblja prethodne godine.

PRIHODI

PRIHODI OD POREZA (61)
Prihodi od poreza ostvareni su u iznosu 283.877,92 €, odnosno 23,72 % više u odnosu na izvještajno razdoblje prethodne godine. Povećanje je iskazano kod poreza i prireza na dohodak. Kod poreza na imovinu i poreza na robu i usluge došlo je do smanjenja. 
Razlog povećanja na podskupini 611 porez i prirez na dohodak je što je u ovom izvještajnom razdoblju došlo do novih zapošljavanja na području općine te je došlo do povećanja plaća, a samim time su i porezi ostvareni u većim iznosima. 
U podskupini računa 613 porezi na imovinu u iznosu od 10.565,03 € manji su za 61,18 % u odnosu na izvještajno razdoblje prethodne godine zbog manje uplaćenog poreza na promet nekretnina na što ne možemo utjecati s obzirom da se radi o kupnji i prodaji nekretnina sa područja Općine.  
U podskupini 614 iskazan iznos od 975,34  € odnosi se na uplatu poreza na potrošnju alkoholnih i bezalkoholnih pića i porez na tvrtku. Porez na potrošnju alkoholnih i bezalkoholnih pića vezan je uz poslovanje ugostiteljskih objekata na području općine. U odnosu na prethodnu godinu uplaćeno je 8,2 % manje poreza na potrošnju alkoholnih i bezalkoholnih pića.



POMOĆI IZ PRORAČUNA (63)
	Pomoći iz inozemstva i od subjekata unutar općeg proračuna ostvarene su u iznosu od 234.303,88 €, odnosno 24,89 % više u odnosu na izvještajno razdoblje prethodne godine te 10,96 % ostvarenja u odnosu na plan. U navedenoj skupini prihoda došlo je do povećanja u odnosu na prethodnu godinu kod pomoći proračunu iz drugih proračuna i izvanproračunskim korisnicima, tekućih pomoći od izvanproračunskih korisnika i pomoći temeljem prijenosa EU sredstava.

Pomoći proračunu iz drugih proračuna i izvanproračunskim korisnicima (podskupina 633) ostvarene su u iznosu od 210.727,58 €, odnosno 14,67 % više u odnosu na izvještajno razdoblje prethodne godine. Navedene pomoći podijeljene su na tekuće i kapitalne pomoći proračunu iz drugih proračuna i izvanproračunskim korisnicima. Tekuće pomoći proračunu odnose se na: primljene kompenzacijske mjere u iznosu od 191.518,02 €, primljenu tekuću pomoć od Fonda za zaštitu okoliša i energetsku učinkovitost u iznosu od 2.250,00 € za izradu Akcijskog plana energetski održivog razvoja i prilagodbe klimatskim promjenama (SECAP), a za koji se Općina prijavila putem Javnog poziva i primljena sredstva za fiskalnu održivost vrtića u iznosu od 12.262,02 €. Kapitalne pomoći proračunu odnose se na: primljene kapitalne pomoći od Koprivničko- križevačke županije za uređenje staza u parku i kod crkve sv. Roka u Koprivničkim Bregima na koje se Općina Koprivnički Bregi prijavila putem Javnog poziva za ravnomjerni razvoj Županije u 2024. godini. 
Pomoći od izvanproračunskih korisnika realizirane su u iznosu od 5.962,63 € dok su u izvještajnom razdoblju prethodne godine realizirane u iznosu od 3.842,04 €. Primljena sredstva odnose se na primljena sredstva od Hrvatskog zavoda za zapošljavanje za plaću jednog zaposlenika putem javnih radova. Razlika se javlja zato što je u prethodnoj godini bila zaposlena jedna osoba putem javnih radova, ali na pola radnog vremena stoga su i primljena sredstva prethodne godine bila manja. 
	Primljena je pomoć temeljem prijenosa EU sredstava (podskupina 638) u iznosu od 17.613,67 € od Agencije za plaćanja u poljoprivredi, ribarstvu i ruralnom razvoju, putem natječaja na koji se Općina prijavila za izgradnju dječjeg igrališta u parku u Koprivničkim Bregima dok 2023. godine Općina Koprivnički Bregi nije ostvarila kapitalne pomoći temeljem prijenosa EU sredstava.

PRIHODI OD IMOVINE (64)
Prihodi od  imovine ostvareni su u iznosu od 20.861,79 € što je 30,24 % više u odnosu na ostvarenje prethodne godine te 31,41 % ostvarenja u odnosu na plan.
     Na podskupini 641 (prihodi od financijske imovine) realizirani su u odnosu na prethodno izvještajno razdoblje za 21,7 % više. Na izvršenje ovih prihoda utjecalo je više uplaćenih sredstava od Podravske banke za kamate. 
	Prihodi od nefinancijske imovine (642) ostvareni su u iznosu od 20.851,92 € odnosno 30,24 % više u odnosu na izvještajno razdoblje prethodne godine kad su ostvareni u iznosu od 16.010,25 €. Na povećanje navedenih prihoda došlo je zbog ranije uplate za naknadu za koncesiju u iznosu od 223,00 €, povećani su prihodi od zakupa i iznajmljivanja imovine za 39,3 % u odnosu na izvještajno razdoblje prethodne godine jer su naplaćena potraživanja iz prethodnih godina za zakup državnog poljoprivrednog zemljišta putem postupka prisilne naplate te je došlo do povećanja naknade za korištenje nefinancijske imovine za 2,1 %,a što se u najvećem dijelu odnosi na naknadu za korištenje domova.


PRIHODI  OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA (65)
	Prihodi od upravnih i administrativnih pristojbi, pristojbi po posebnim propisima i naknada odnose se na prihode po posebnim propisima, a koji se odnose na prihode od vodnog gospodarstva, doprinosa za šume i ostalih nespomenutih prihoda te komunalni doprinosi i naknade koji se odnose na prihode od komunalne naknade i ostale nespomenute prihode. Navedeni prihodi povećani su za 9,12 % u odnosu na izvještajno razdoblje prethodne godine. 
Smanjeni su prihodi od vodnog gospodarstva (6522). 
Doprinosi za šume (6524) povećani su u odnosu na razdoblje prošle godine za 28,22 %, a iznose 26.437,02 €. Ova vrsta prihoda ovisi o količini sijeće šuma na području općine. 
	Ostali nespomenuti prihodi (6526) smanjeni su za 27,12 % u odnosu na izvještajno razdoblje prethodne godine. Navedeni prihodi odnose se na prihode s naslova osiguranja, refundacije štete, prihode za grobnu naknadu i naknadu za korištenje mrtvačnice i grobno mjesto. 
	Prihodi od komunalne naknade (6532) veći su u odnosu na izvještajno razdoblje prethodne godine za 4,85 % zbog veće naplate komunalne naknade.

RASHODI 

Poslovna događanja u proračunu svrstavamo u skupine prema njihovim srodnim ekonomskim obilježjima. Potrebno je naglasiti da rashodi predstavljaju smanjenja ekonomskih koristi u obliku smanjenja imovine ili povećanja obveza.
Prema zakonskoj regulativi rashodi se temeljno klasificiraju na rashode poslovanja i rashode za nabavu nefinancijske imovine.
Rashodi poslovanja klasificiraju se na rashode za zaposlene, materijalne rashode, financijske rashode, subvencije, pomoći, naknade, donacije i ostale rashode.
	Rashodi za nabavu nefinancijske imovine klasificiraju se po vrstama nabavljene nefinancijske imovine. 
               U izvještajnom razdoblju rashodi su realizirani u iznosu od 453.032,45 €, odnosno za 13,20 % manje u odnosu na ostvarenje izvještajnog razdoblja prethodne godine.

RASHODI ZA ZAPOSLENE  (31)
Rashodi za zaposlene ostvareni su za 5,04 % više nego prošle godine, a iznose 65.258,98 €. Odstupanje je iskazano iz razloga što se od siječnja 2024. godine primjenjuje nova Porezna reforma te su povećane plaće zaposlenicima.

MATERIJALNI RASHODI (32)
	Materijalni rashodi ostvareni su za 52,35 % više u odnosu na izvještajno razdoblje prethodne godine. Odstupanja u odnosu na prošlu godinu zabilježena su na:
	Podskupina 321 (naknade troškova zaposlenima) u iznosu od 5.515,46 €, povećane su u odnosu na izvještajno razdoblje prethodne godine zbog povećanih troškova za stručno usavršavanje zaposlenika, povećanih troškova naknade za prijevoz zbog promjene Pravilnika o materijalnim i drugim pravima službenika i namještenika u Jedinstvenom upravnom odjelu Općine Koprivnički Bregi te povećanih troškova za korištenje privatnog automobila u poslovne svrhe, a što koristi komunalni redar i komunalni radnik za redovne poslove.
	Podskupina 322 (rashodi za materijal i energiju) ostvareni su za 19,11 % manje u odnosu na izvještajno razdoblje prethodne godine, u iznosu od 15.425,64 €. Razlike u odnosu na izvještajno razdoblje prethodne godine javljaju se zbog povećanja kupljenog uredskog materijala i ostalih materijalnih rashoda za 29,93 % zbog povećanja cijena navedenih rashoda na tržištu, smanjenju energije za 23,88 %, smanjenju materijala za tekuće i investicijsko održavanje, smanjenju kupljenog sitnog inventara i službene radne i zaštitne odjeće i obuće. Navedeni materijalni rashodi koriste se sukladno potrebama i situacijama u kojima se Općina pronađe. 
	Podskupina 323 (rashodi za usluge) - u strukturi ovih rashoda veće odstupanje iskazano je na:
- Odjeljak 3232 – usluge tekućeg i investicijslog održavanja u iznosu 37.335,06 €. Navedeni rashodi znatno su se povećali zbog realiziranog uređenja pješačkog prijelaza- državna cesta D2, uređenja javnih zelenih površina uz stazu, dospjele rashode za održavanje javne rasvjete i projektnu dokumentaciju za modernizaciju javne rasvjete u ulici A. Šenoe. Ostali rashodi odnose se na održavanje postrojenja i opreme, parka i zelenih površina. 
- Odjeljak 3233 – usluge promidžbe i informiranja iskazane su u iznosu 2.809,90 € i povećane su u odnosu na izvještajno razdoblje prethodne godine za 41,16 % zbog povećanja cijena promidžbenih usluga.
- Odjeljak 3234 – komunalne usluge iskazane su u iznosu 11.467,43 €. Troškovi se odnose na troškove vodoopskrbe, zbrinjavanje i odvoz smeća, ostale komunalne usluge te naknade za uređenje voda. Navedeni troškovi povećali su se za 4,94 %. 
- Odjeljak 3236 – zdravstvene i veterinarske usluge u iznosu 12.693,24 € odnosno 55,70 % više u odnosu na izvještajno razdoblje prethodne godine. Rashodi se odnose na skrb i zbrinjavanje psa lutalica na području općine, a navedeni troškovi su znatno visoki zbog cijena tih usluga i velikog broja psa lutalica sa područja Općine Koprivnički Bregi.
- Odjeljak 3237 – troškovi za intelektualne i osobne usluge u iznosu 10.024,08 € i u odnosu na izvještajno razdoblje prethodne godine su se povećali za 74,41 %. Navedeni troškovi su se znatno povećali zbog realizacije pojedinih aktivnosti. Izrađen je geodetski elaborat za evidentiranje ceste u Jeduševcu, izrađen je Program zaštite divljači za Općinu Koprivnički Bregi, proveden je postupak javne nabave za prirodni plin i električnu energiju te korištena konzultantska usluga za pripremu i prijavu projekta za izgradnju pješačko- biciklističke staze u Koprivničkim Bregima, a koji se prijavljuje na Poziv na dodjelu bespovratnih sredstava ITU- Sigurno povezani.
- Odjeljak 3238 – računalne usluge iskazane u iznosu 13.392,12 €, povećane su u odnosu na izvještajno razdoblje prethodne godine zbog povećanja cijena navedenih usluga te uvođenja nove digitalne platforme sustava obavještavanja koja digitalizira, ubrzava i pojednostavljuje proces kreiranja i provedbe natječaja kojima se dodjeljuju javna sredstva. 
- Odjeljak 3239 – ostale usluge u iznosu 3.219,94 €. Troškovi se odnose na troškove naknada Poreznoj upravi u iznosu 1% od ukupno naplaćenih prihoda za obavljanje poslova utvrđivanja, evidentiranja naplate, nadzora i ovrhe poreza na dohodak i usluge Bibliobusa.

Podskupina - 329 ostali nespomenuti rashodi poslovanja iskazani su u iznosu 26.227,85 €. U strukturi ovih rashoda povećani su troškovi pristojba i naknada zbog primljene presude, a vezane uz naplatu naknade za korištenje odlagališta otpada na području Općine Koprivnički Ivanec, odnosno odlagalištu Piškornica sanacijsko odlagalište d.o.o. od 2022. godine dok su troškovi reprezentacije manji za 89,72 % u odnosu na 2023. godinu. U 2023. godini Općinu Koprivnički Bregi posjetili su hrvatski Mađari na manifestaciji ˝Večer folklora˝ te su navedeni troškovi bili i veći. 

	FINANCIJSKI RASHODI (34) 
Iskazani financijski rashodi u iznosu od 830,60 € odnose se na troškove
bankarskih usluga i usluga platnog prometa te troškove naknada od 0,5% od naplaćenih prihoda. Navedeni rashodi povećani su za 26,72 % u odnosu na izvještajno razdoblje prethodne 
godine.

	POMOĆI DANE U INOZEMSTVO I UNUTAR OPĆEG PRORAČUNA (36) 
Podskupina 363 - pomoći  pomoći unutar općeg proračuna odnose se na doznaku sredstava općini Đelekovec za sufinanciranje stalnog dodatka na plaću za zajedničke službe DV Potočić u iznosu od 148,50 €.
Podskupina 366 - pomoći  proračunskim korisnicima drugih proračuna u iznosu 52.614,60 € odnose se na: 
· [bookmark: _Hlk131710339]sredstva pomoći iz proračuna za potrebe plaća odgojnog i stručnog osoblja vrtića „Potočić“ podružnice dječjeg vrtića „Vrapčić“. Navedeni troškovi iznose 49.291,61 €. Ti troškovi su manji u odnosu na 2023. godinu iz razloga što Općina Đelekovec kao osnivač dječjeg vrtića ˝Vrapčić˝ prima sredstva za fiskalnu održivost vrtića iz državnog proračuna te su zahtjevi za plaću i materijalne troškove manji u iznosu za koji su primljena sredstva. 
·  sredstva pomoći Osnovnoj školi Koprivnički Bregi za sufinanciranje obuke neplivača, sufinanciranje troškova natjecanja, sredstva za tisak ˝Zeljoteke˝ i sredstva za zamjenu stolarije u PŠ Glogovac u iznosu od 3.322,99 €. 

NAKNADE GRAĐANIMA I KUĆANSTVIMA NA TEMELJU OSIGURANJA I  DRUGE NAKNADE (37)
Evidentirani iznos  na podskupini 372 – ostale naknade građanima i kućanstvima iz proračuna u iznosu 50.918,49 €, povećani su za 12,54 % u odnosu na izvještajno razdoblje prethodne godine, a odnose se na:
- Klub za starije osobe Mariška  						  3.285,07 €                                    
- stipendije studenata  							  8.100,00 € 
- jednokratne novčane pomoći za novorođenče  				  1.858,15 €
- jednokratne novčane pomoći temeljem zahtjeva 		  		  2.692,12 €
 - pomoć starijim osobama (uskrsnice)  					  3.175,00 €
    - sufinanciranje boravka djece u jaslicama i vrtićima 	          			
(70% ekonomske cijene)  		 					  30.543,12 €
   -pomoć građanima i kućanstvima u naravi (paketi povodom Uskrsa)  	       408,98 €   
  - subvencioniranje članarine u knjižnici   					      265,50 €
               - mikročipiranje pasa 		                                                                  107,55 €
   - sufinanciranje projekta ˝Stižem po tebe nisi sam˝ 	                               398,00 €
   - sufinanciranje sterilizacija i kastracija pasa 				         85,00 €

	TEKUĆE DONACIJE (38)
	Rashodi iskazani na podskupini 381 u iznosu 35.991,81 € odnose se na na tekuće donacije za izvršavanje programa kulturno- umjetničkim udrugama, političkim strankama, vatrogasnim društvima, sportskim društvima, humanitarnim organizacija i ostalim društvenim organizacijama koje djeluju na području Općine Koprivnički Bregi.
	Rashodi iskazani na podskupini 386 u iznosu od 40.572,56 € odnose se na troškove vezane uz poboljšanje vodno- komunalne infrastrukture aglomeracije i troškove odvodnje u naselju Glogovac (Ul. Dugačko brdo). 

	RASHODI ZA NABAVU NEFINANCIJSKE IMOVINE (4)
Rashodi za nabavu nefinancijske imovine iskazani u iznosu 66.187,84 € odnose se na: uređenje staze oko paviljona u parku u Koprivničkim Bregima, izradu analize otpornosti i projektnu dokumentaciju za pješačko- biciklističku stazu A. Šenoe- V. Nazora, uređenje staze u parku i kod crkve sv. Roka u Koprivničkim Bregima, izradu glavnog projekta i troškovnika za uređenje dječjeg igrališta u naselju Glogovac, kupnju klima za društveni dom u naselju Glogovac, kupnju AVD uređaja, kupnju bojlera za kuhinju u društvenom domu u Koprivničkim Bregima, nabavu motorne kose, kresača visokih grana i motornih škara za potrebe uređenja okoliša, IV. Izmjene i dopune Prostornog plana i izradu geotehničkog elaborata za rekonstrukciju društvenog doma u Koprivničkim Bregima. Rashodi za nabavu nefinancijske imovine manji su za 61,62 % u odnosu na izvještajno razdoblje prethodne godine. 

IZDACI

	IZDACI ZA FINANCIJSKU IMOVINU I OTPLATE ZAJMOVA (5)
Navedeni izdaci odnose se na otplatu glavnice primljenih zajmova od državnog proračuna u iznosu od 3.850,36 €, a što se odnosi na otplatu kratkoročnog beskamatnog zajma od državnog proračuna za povrat poreza na dohodak. 

VIŠAK/ MANJAK
Ukupni prihodi i primici iznose 585.736,63 €, uskupni rashodi i izdaci iznose 456.882,81 €. Razlika između prihoda i primitaka i rashoda i izdataka iznosi 128.853,82 € što predstavlja višak prihoda i primitaka, preneseni višak prihoda i primitaka iz prethodnih godina iznosi 56.854,83 € te višak prihoda i primitaka raspoloživ u sljedećem razdoblju iznosi 185.708,65 €.






       PREDSJEDNIK VIJEĆA:

   Siniša Maroševac, v.r.

